Da landet blev beboet første gang, var det øjensynlig i stor udstrækning dækket af skov. I ''[[Íslendingabók]]'' fra det 12. århundrede beskriver [[Ari Þorgilsson]] øen som "dækket med skov fra bjerg til kyst".<ref name=mont>{{cite book | title = Dirt: The Erosion of Civilisations | author = Montgomery, David R. | publisher = University of California Press | year = 2007 | pages = 224-225 }}</ref> Den permanente bosættelse af mennesker forstyrrede det isolerede økosystem bygget op på et tyndt lag vulkansk jord med en beskeden artsdiversitet. Der blev i de følgende århundreder foretaget en kraftig skovhugst for at skaffe brænde og tømmer.<ref name=wildlife /> Afskovning, forværrelse af klimaet under [[den lille istid]] samt overgræsning af får medførte [[erosion]], som ødelagde det værdifulde øverste jordlag. I nutiden er mange gårde ganske enkelt forladt, fordi dyrkning af jorden ikke længere er rentabel, og tre fjerdele af øens areal er berørt af erosionen, heraf omkring en fjerdedel så voldsomt, at arealet er uopdyrkeligt.<ref name=mont /> Det er blot nogle få klynger af birk, der står tilbage i disse isolerede områder. I de senere år har man plantet en del træer, men det er ikke i nærheden af at svare til den oprindelige skovmængde. Nogle af de skove, der plantes, indeholder også [[fremmedart]]er.<ref name=wildlife />
Politik Organisationer